Λουίζα Ελισάβετ της Ορλεάνης

Πρώτα χρόνια

Η Λουίζα Ελισάβετ της Ορλεάνης ήταν μία από τις επτά κόρες του Φιλίππου Β΄, δούκα της Ορλεάνηςκαι της συζύγου του Φραγκίσκης Μαρίας των Βουρβόνων. Η μητέρα της ήταν νόθα κόρη του Λουδοβίκου ΙΣΤ΄ της Γαλλίας και της ερωμένης του, Μαρκησίας ντε Μοντεσπάν. Ήταν γνωστή ως Ελισάβετ.
Γεννήθηκε στο Παλάτι των Βερσαλλιών και ήταν η τέταρτη επιζήσασα κόρη (η μεγαλύτερη αδερφή της, Μαρία Ισαβέλλα, πέθανε 1 έτους). Πριν από το γάμο της, ήταν γνωστή ως Mademoiselle de Montpensier. Μεγάλωσε ανάμεσα σε έναν αδελφό και πέντε αδελφές. Επειδή κανείς δεν ενδιαφερόταν γι' αυτήν, η Ελισάβετ έλαβε μια κακή εκπαίδευση και φάνηκε ότι προοριζόταν για γάμο με κάποιον άσημο Γερμανό ή Ιταλό πρίγκιπα. Όπως και η μικρότερη αδερφή της, η Λουίζα Νταϊάνα της Ορλεάνης, είχε μια εκπαίδευση σε μοναστήρια. Ήταν πολύ κοντά με τον αδερφό της, Λουδοβίκο, δούκα του Σαρτρ κατά τη γέννησή του, ο οποίος, μετά το θάνατο του πατέρα του το 1723, θα κληρονομήσει τον τίτλο του δούκα της Ορλεάνης.
Από το 1715, ο πατέρας της ήταν de facto ηγέτης της Γαλλίας ως αντιβασιλέας του ανήλικου βασιλιά Λουδοβίκο ΙΕ΄. Το 1718 ξέσπασε ο πόλεμος μεταξύ Γαλλίας και Ισπανίας. Το 1720, ο βασιλιάς Φίλιππος της Ισπανίας ήθελε να κάνει ειρήνη και πρότεινε διπλό γάμο: η τρίχρονη κόρη του, η Ινφάντα Μαριάννα Βικτωρία, θα παντρευόταν τον εντεκάχρονο Λουδοβίκο ΙΕ΄ και ο γιος και κληρονόμος του Ινφάντης Λουδοβίκος θα παντρευόταν μία από τις κόρες του αντιβασιλέα.

Πριγκίπισσα των Αστουριών

Εκείνη την εποχή, η Ελισάβετ και η αδελφή της Φιλιππίνη Ελισάβετ ήταν οι μοναδικές μη-έγγαμες κόρες του αντιβασιλέα. Αργότερα αποφασίστηκε να παντρευτούν δύο πρίγκιπες της Ισπανίας. Επομένως, το 1721, στην ηλικία των έντεκα, η Ελισάβετ παντρεύτηκε δι' αντιπροσώπου τον Ινφάντη Λουδοβίκο της Ισπανίας τον Νοέμβριο, στο Παρίσι. Στη συνέχεια η Λουίζα Ελισάβετ και η μικρότερη αδερφή της έφυγαν στη Μαδρίτη. Παρά την κρύα υποδοχή από την ισπανική βασιλική οικογένεια, ειδικά από την Ελισάβετ Φαρνέζε, τη μητέρα του μελλοντικού συζύγου της, παντρεύτηκε τον Λουδοβίκο της Ισπανίας στις 20 Ιανουαρίου 1722 στη Λέρμα. Η προίκα της ήταν 4 εκατομμύριες λίβρες. Ως σύζυγος του κληρονόμου της Ισπανίας, η Ελισάβετ είχε τον τίτλο της Πριγκίπισσας των Αστουριών.
Η αδελφή της, Φιλιππίνη, αργότερα αρραβωνιάστηκε τον Ινφάντη Κάρολο, έναν άλλο κληρονόμο στο θρόνο της Ισπανίας, αλλά ο γάμος δεν έγινε ποτέ και η αδελφή της στάλθηκε αργότερα στη Γαλλία όπου πέθανε στην ηλικία των δεκαεννέα στο Παρίσι.

Βασίλισσα της Ισπανίας

Στις 15 Ιανουαρίου 1724, ο συναισθηματικά ασταθής Φίλιππος Ε΄ παραιτήθηκε υπέρ του μεγαλύτερου γιου του, ο οποίος έγινε ο βασιλιάς Λουδοβίκος Α΄. Η Ελισάβετ έγινε Βασίλισσα της Ισπανίας, αλλά μετά από μόλις επτά μήνες βασιλείας, ο Λουδοβίκος πέθανε από ευλογιά. Επειδή πέθανε χωρίς κληρονόμο, ο πατέρας του ανέβηκε πάλι στο θρόνο. Η Ελισάβετ έμεινε στη Μαδρίτη για κάποιο χρονικό διάστημα μετά το θάνατο του συζύγου της, αλλά το ισπανικό βασίλειο ήταν εχθρικό προς την μοναχική έφηβη χήρα.

Χήρα

Μετά το θάνατο του συζύγου της, επέστρεψε στη Γαλλία κατόπιν αιτήματος της μητέρας της, Δούκισσας της Ορλεάνης. Ήταν υποχρεωμένη να ζει ειρηνικά στο Παρίσι, μακριά από το βασίλειο του νεαρού ξάδερφού της, Λουδοβίκου ΙΕ΄. Ως χήρα του βασιλιά της Ισπανίας, επρόκειτο να λάβει ετήσια σύνταξη 600.000 λίβρες από το κράτος. Ωστόσο, η Ισπανία δεν πλήρωσε επειδή ο γάμος της είχε ακυρωθεί. Όταν επέστρεψε στη Γαλλία, η Λουίζα Ελισάβετ ήταν επίσημα γνωστή ως βασίλισσα της Ισπανίας. Αυτό οδήγησε σε μια διαμάχη με την αδερφή της Καρλόττα Αγλαΐα, δούκισσα της Μόντενα. Ο οδηγός της Καρλόττας έπρεπε να αφήνει την νεώτερη Λουίζα Ελισάβετ να περνάει πρώτη, καθώς μια βασίλισσα είχε υψηλότερη θέση από μια δούκισσα.
Η Λουίζα Ελισάβετ πέθανε 16 Ιουνίου 1742, σε ηλικία 32 ετών. Τότε θάφτηκε στην εκκλησία του Saint-Sulpice στο Παρίσι, κοντά στο παλάτι του Λουξεμβούργου, όπου ο ετεροθαλής αδελφός της Λουδοβίκος Κάρολος ντε Σαιν-Αλμπίν ήταν επίσκοπος.